НАЦИОНАЛЕН ЦЕНТЪР ПО ЗАРАЗНИ И ПАРАЗИТНИ БОЛЕСТИ

РЕЗЮМЕ НА ПРОЕКТНО ПРЕДЛОЖЕНИЕ

За изграждане и развитие на ЦЕНТЪР ЗА КОМПЕТЕНТНОСТ

**“Фундаментални, транслиращи и клинични изследвания в областта на инфекциите** **и инфекциозната имунология”**

**Стратегията** на предлагания проект е осигуряване на бърз и ефективен трансфер на данни от фундаменталните изследвания в областта на инфекциите и инфекциозната имунология в медицинската практика за нуждите на индивидуалното и обществено здраве.

**Основните направления**, по които ще се осъществява тази стратегия са:

Прецизно и изчерпателно дефиниране на етиологичните агенти в гостоприемника и в околната среда

Молекулярно-епидемиологичен анализ на социално значими инфекции

Характеризиране на лекарствената чувствителност/резистентност на инфекциозните причинители

Изследване на ролята на генетичния и имунологичен „фон“ на гостоприемника за развитието на инфекциозна и постинфекциозна патология

**Главните цели на проекта** **ще бъдат**:

Теоритична и методологична въоръженост, позволяващи

* навременна и точна диагноза за адекватна терапия на инфекциозните заболявания
* предотвратяване на епидемични взривове от нововъзникващи и непознати патогени
* епидемиологично прогнозиране и насочена превенция на социално значими и нови инфекциозни заболявания
* адекватно мониториране на хронични инфекции с цел ограничаване на не-инфекциозните усложнения
* адекватна диагностика и терапия на постинфекциозни алергични усложнения
* въвеждане на персонализирани методи за диагностика, мониторинг и лечение на остри и хронични инфекции и техните усложнения

Това ще бъде постигнато чрез осъществяване на следните **вторични цели:**

* Създаване на адекватно оборудвана и научно надеждна инфраструктура за интегрирани изследвания в областта на инфекциите и инфекциозната имунология;
* Правилно събиране и банкиране на проби от пациенти
* Правилно събиране , банкиране, молекулярно-генетично типизиране и охарактеризиране на патогенни щамове
* Изследване на биологични материали с прилагане на нови технологии
* Изграждане на координиран мултидисиплинарен „екип за транслиращи изследвания”, съставен от лабораторни и клинични изследователи, епидемиолози, биостатистици и лаборанти, с експертни умения в съответните области.
* Осигуряване на възможности за обучение и колаборация в подобрена, динамична и интерактивна изследователска среда
* Осигуряване на възможности за колаборация в условията на ефективни национални и международни мрежи
* Активен обмен и разпространение на познания сред научната общност

***Ако имате интерес към представените дейности, моля попълнете и върнете приложената декларация на адрес: гр. София 1504, бул. „Янко Сакъзов“ №26***

***Проф. Д-р Тодор Кантарджиев***